IMDC-T: Kayiyekele umsebenzi iZEC Nxa Isehluleka
Umkhokheli waleli bandla uMnu. Morgan Tsvangirai utsho lokhu emazwnini awethule emhlanganweni weMDC-T owenzelwe eHarare.
HARARE — Umkhokheli welinye lamacele eMDC umnu. Morgan Tsvangirai ukhuthaze ikhomishini ebona ngezokhetho eye Zimbabwe Electoral Commission ukuba itshiye umsebenzi nxa ingasenelisi ukusebenza ngemfanelo ngoba ivumela ukuphazamiswa ngabantu abangelani lemisebenzi yayo. Ekhuluma emhlanganweni weRally eyakucina kungakayiwa kukhetho eHarare ngoMvulo uTsvangirai uthe kuze kube lamhlanje kusele ilanga elilodwa kungakangenwa kukhetho ngwoLwesithathu kakatholi i-Voter s Roll noma engumuntu ozancintisa laye kukhetho oluzayo: Ukhuthaze uMongameli Robert Mugabe ukuba engaqilibezeli kukhetho oluzayo ngoba uzulu wakuleli esekhathele yizenzo ezinje njalo efuna ukubona izifiso zakhe zinanzwa. Uthe noma eke wahlukuluzwa ngendlela ebuhlungu uyaqolela abamenza konke lokho ethi ufisa ukuba umongameli Mugabe enelise ukuyaphumula ngokuthula: Ukhuthaze uzulu ukuba noma kungaba nzima bemiswa okwesikhathi eside ngelanga lokuvota kumele abekezele amelele beze avote kulokubuyela ezindlini: UNkosikazi Grace Mugabe umkamongameli welizwe utshele inkulungwane lenkulungwane zabalandeli be Zanu PF eNational Sports Stadium ngenSonto ukuba uMugabe kakaze njalo kasoze eqilibezele kukhetho ngoba eli Kristu. Abatsha abangene kulumnhlangano batshengise ithemba lokuba lonyaka ibandla labo linganqoba bethibafuna ukuba bethole imisebenzi: Abangene kulumhlangano bathi ungaba ungenwe ngabantu abedlula inkulungwane ezingamatshumi ayisikhombisa kanti lomhlangano we Zanu PF sangeNsonto wokucina lawo ungenwe ngabantu abanengi. UNkosikazi Chizema walelibandla ethembisa ukuba lizanqoba lalo edolobheni le harare.